Diari Oficial de la Generalitat Valenciana


Sumari del DOGV 8489, del 19-02-2019 (2019/1583)

Resolució de 14 de febrer de 2019, de la directora general d'Universitat, Investigació i Ciència, per la qual se citen les persones interessades en el procediment ordinari número 4/000015/6406-YS a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8489

Data del DOGV
:   19-02-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/1583


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 14 de febrer de 2019, de la directora general d'Universitat, Investigació i Ciència, per la qual se citen les persones interessades en el procediment ordinari número 4/000015/8902-TR a comparéixer en la via jurisdiccional. [2019/1583]  
La Sala Contenciosa Administrativa del Tribunal Superior de Justícia de la Comunitat Valenciana, Secció 4, ha reclamat a aquesta unitat administrativa l'expedient referit al procediment següent.  
  
Referència del tribunal: procediment ordinari número 4/000015/6338-OB.  
Recurrent: Fundació per al Foment de la Investigació Sanitària i Biomèdica de la Comunitat Valenciana (FISABIO).  
Interessats: les persones a les quals els és aplicable la Resolució d'1 d'octubre de 2018, de la directora general d'Universitat, Investigació i Ciència, per la qual es concedeixen, per al 2018, subvencions destinades a millorar la formació i ocupabilitat de personal tècnic i de gestió de l'R+D a través de la seua contractació laboral per entitats públiques d'investigació, en el marc del Sistema Nacional de Garantia Juvenil i cofinançades pel Fons Social Europeu i la Iniciativa d'ocupació juvenil (GJIDI-2018).  
Descripció: recurs contenciós administratiu interposat contra la Resolució d'1 d'octubre de 2018, de la directora general d'Universitat, Investigació i Ciència, per la qual es concedeixen, per al 2018, subvencions destinades a millorar la formació i ocupabilitat de personal tècnic i de gestió de l'R+D a través de la seua contractació laboral per entitats públiques d'investigació, en el marc del Sistema Nacional de Garantia Juvenil i cofinançades pel Fons Social Europeu i la Iniciativa d'ocupació juvenil (GJIDI-2018).  
  
D'acord amb el que es preveu en l'article 48 de la Llei reguladora de la jurisdicció contenciosa administrativa, s'acorda remetre a la Sala l'expedient administratiu de referència i citar els interessats en el procediment descrit, a fi que puguen comparéixer en la via jurisdiccional, en el termini de nou dies, si ho estimen convenient, mitjançant d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Quarta. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte objecte de recurs.  
  
  
València, 14 de febrer 2019.- La directora general d'Universitat, Investigació i Ciència: Josefina Bueno Alonso.